kaerle byder gracien gods roomsch
keyser altyt vermeerder tsrycx coninck van germanien van
castillien van leon van arragon van navarre van napels
van secillien van maiorque van sardine vanden eylanden van
indien vander vaster eerden ende zee occeane eertshertoge
van oistenrycke hertoge van bourgoingnen van lothric
van brabant van limborch van luxemborch etc. grave
van vlaenderen van artoys van bourgoingnen palsgrave ende
van henegouwe van hollant van zeelant van phirt van
hagenauw van namen etc. prince van swave marcgrave
des heylichs rycx heere van vrieslant van salins van
mechelen vander stadt steden ende landen van utrecht ende
van overyssele ende dominateur in asien ende affricquen
doen condt allen luden nu zynde ende naemaels wesende
dat wy ontfanen hebben die oetmoedighe supplicacie
van jan baten geboren binnen onser stadt van loven oudt
omtrent xxiiij jaeren arm schamel cramere gaende metter
meerssen opte dorpen inden quartiere van loeven ende daer
omtrent om den soberen cost te winnen inhoudende hoe dat
omtrent xj oft xij jaeren woenende met zynen
vader inder voirs. stadt van loeven opte biest ende doentertyt
gaende ter scholen ende een andere jonck knechtken van
ontrent xiij jaeren geheeten thoenken claes doentertyt
oyck scholen gaende ende woenende opde biest voirs. met
zynen ouders zyn op eenen avont by ende ontrent eenen dans
die aldaer byde gebueren ende andere gedanst worde onderlinghe
twistich ende kivende geworden alsoe jonge kinderen somtyde
plegen in zulcker wegen dat zy malcanderen metten hare
ter eerden getrocken hebben ende de suppliant opstaende heeft
met eenen steencken den voirs. thoenken gewopen voer zyn voerhoot geworpen?
boven zyn een ooghe soe dat hy daer aff weken lanck
oft daer omtrent ghinck ende stont achterstraten ende deselve
thoenken oft zyn ouders opte voirs. woende nyet zeer achtende
noch deselve gade slaende oft nyet doende cureren alsoe dat
wel behoirde is daer aff naederhant sieck ende cranck geworden
ende by zynder oft zynder ouders versuemptheyt? omtrent vyff
weken daer nae vander voirs. quetsuren gestorven ter
caussen van welcken excesse ende genechte de suppliantdoen
noch staende onder de hoede roede ende correctie van zynen meester
is inder scholen zeer gecasthyt ende gecorrigeert geweest
ende heeft nu onlancx der partie geinteresseerde vanden
voirs. ongevalle oyck behoudelycke satisfactie ende voet$$
gedaen ende hoewel die voirs. suppliant van ende aen$$
den voirs. ongevalle wel soude behoiren te gestaene metten
correcten ende discipline van zynen voirs. meestere midts
hy doen ter tyt noch onder de roede was staende niet
beducht hem dat hy naemaels daeromme by onsen meyere van
loeven oft andere officieren in lyve oft goede gemolesteert
soude moghen worden ende soude alsoe nyet sekerlyck
binnen desen onsen lande van brabant derren hanteren noch
converseren ter ware dat onse gracie hem hier op worde
geextendeert ende verleent alzoe hij suppliantseeght
ons daerom oetmoedelyck biddende soe eest dat
wy desen aengesien geneyght wesende ter beden des voirs
jan baten suppliant ende willende hem in dit stuck
prefereren gracie ende misericorde voer strangheyt ende
rigeur van iusticien hebben den selven suppliant inden
gevalle als boven quitgeschonden geremitteert ende
vergeven vuyt sunderlinher gracien by desen onsen brieve
tfeyt ende dootslach boven geruert mitsgaders alle offensie
ende bruecke corporelle ende criminelle daer inne by de
causen voirscreven met den daer aen cleven mach tegens ons
ende iusticie mesdaen mach hebben ende hebben hem daer
aff wedergestelt ende gerestirueert stellen weder
ende restitueren tot zynen goeden name fame ende geruchte
in onsen voirs. lande ende hertoeghdomme van brabant ende
allen anderen onsen landen ende heerlicheyden ende tot
zynen onverbuerden goeden indien hy eenighe heeft gelyck
ende in alder manieren soe hy was voir voir de toecompste
vanden voirs. feyte imponerende hier op een eeuwich gheswych?
onsen procureur generael in brabant onsen meyere van loeven
ende allen anderen onsen iusticieren ende officieren wie zy zyn
satisfactie ende beternisse ierst ende voer al gedaen der partyen
geinteresseerde indien die noch nyet gedaen en zy ende
eenighe daer toe stae cunlick alleenlyck behoudelyck
de voirs. suppliantgehouden sal zyn tvoirs. feyt tegen ons te
beteren civilyck nae gelegentheyt vander zaken ende faculeyt
van zynen goeden met oyck te betalen die costen van iusticie
hieromme alreede gedaen ende te doene allet ter taxasien
ende moderatien van onse lieve ende getrouwe de cancellier
ende luyden van onsen raede in brabant die wy daer toe
gecommitteert hebben ende committeren by desen ontbieden
daerom ende bevelen den selven onsen cancellier ende
raedsluyden dat voir hen geroepen ghene die daerom behoiren
geroepen te zyne zy procederen wel ende dueghdelyck ter
verificatie ende interinemente van desen ende totter taxacie
ende modertie vander voirs. amende ende costen alsoe zy sullen
bevinden behoirende welck interinement de voirs. suppliant
gehouden sal zyn te verzueckene ende hem in persoene te *1
presenteren in onsen voirs. raede binnen eenen jaere naestcomende
opte pene te verbueren deffect van desen ende dat gedaen
ende deselve civile boete ende costen van iusticien getaxeert
ende betaelt zynde in handen vanden ghenen dien dat behoiren
zal zy onsen voirs. procureur generael in brabant onse voirs
meyer van loven ende allen andere onse richteren iusticieren
officieren ende ondersaten tegewoirdige ende toecomende dien
dat aengaen sal goeghe huere stedehouderen ende een iegelyck
van hen besundere zoe hem toebehoiren sal doen laten ende
gedoogen den voirs. suppliant van deser onser tegewoirdigher
gracien remissie ende perdoene ende van allen den inhouden
van desen inder vuegen ende manieren voere verhaelt rustelyck
vredelyck volcomelyck ende eeuwelyck ghenyeten ende
gebruycken zonder hem te doene noch te laeten geschieden
nu noch in toecomende tyden eenighen hinder letsel oft
moeyenisse aen lyve noch aen goeden ter contrarien maer
indien zyn lyff oft eenighe van zynen goeden daerom
gearresteert becommert oft belet waren, dat zy die setten
ende stellen oft doen setten ende stellen testont ende
sonder vertreck tot geheelder ende volcomender delivrancie
want alsoe ons gelieft ende ten eynde dat dit vast zy
ende blyve tot eeuwighen daghen zoe hebben wy onsen
zeghel hier aen doen hangen. behoudelyck in
anderen dinghen onsen rechte ende een iegelycken anderen
dessyns? ghegeven in onser stadt van bruessele inde
maent van octobri int jaer ons heeren duysent vyffhondert
ende vierendertich ende van onsen keyserrycke txve
ende van onsen rycken van castillien ende andere
tnegenthiende aldus stont gescreven opte plycke
byden keyser ende geteekent / boudewyns / visa recepta
*1 in de marge: en hier af presenteert? by den ontfanger van de exploiten
gecollacionneert tegens
doriginale brieven by my
xxx handtekening: de cock $$